b'\n_START_ARTICLE_\n\xc3\x98ygards\xc3\xa5sen\n_START_PARAGRAPH_\n\xc3\x98ygards\xc3\xa5sen er med sine 68 moh. h\xc3\xb8yeste punkt p\xc3\xa5 Floster\xc3\xb8ya som ligger \xc3\xb8st i Arendal kommune._NEWLINE_Stedet ble kj\xc3\xb8pt av den svenske konge Oscar II i 1895. Oscar II \xc3\xb8nsket toppen som strategisk utkikkspost for \xc3\xa5 verne seg mot evt fiender._NEWLINE_Etter unionsoppl\xc3\xb8sningen falt eierskapet av \xc3\x98ygards\xc3\xa5sen til den norske stat._NEWLINE_Vaktposten p\xc3\xa5 \xc3\x98ygards\xc3\xa5sen var en n\xc3\xb8ytralitetspost under 1 verdenskrig og frem mot 2. verdenskrig. Vaktposten ble betjent av 3 mann i denne perioden. _NEWLINE_Bare en uke etter at Tyskland invaderte Norge ble det tysk virksomhet p\xc3\xa5 \xc3\x98ygards\xc3\xa5sen. De tyske soldatene kom fra Luftwaffe og omd\xc3\xb8pte \xc3\x98ygards\xc3\xa5sen til FluWA KRS 8 Narest\xc3\xb8. Det vil si at \xc3\x98ygards\xc3\xa5sen ble vaktpost nr. 8 i rekka fra Kristiansand og \xc3\xb8stover._NEWLINE_Det var totalt 8 soldater; 4 tyskere og 4 \xc3\xb8sterrikere som skulle drifte denne \xc2\xabluftwachen\xc2\xbb. I en periode bodde soldatene p\xc3\xa5 gamle Br\xc3\xa5rvik skole mens de utvidet og forbedret \xc3\x98ygards\xc3\xa5sen som observasjonspost. Soldatene flyttet opp p\xc3\xa5 \xc3\x98ygards\xc3\xa5sen seks m\xc3\xa5neder etter sin ankomst til Floster\xc3\xb8ya. Vaktposten var operativ under alle krigs\xc3\xa5rene._NEWLINE_\xc3\x98ygards\xc3\xa5sen er blitt et yndet utfartsm\xc3\xa5l for turg\xc3\xa5ere. Her kan man se rester etter l\xc3\xb8peganger, dekningsrom og skyttergraver. Vakthytta er ogs\xc3\xa5 inntakt og veldig godt ivaretatt av lokale krefter som \xc3\xb8nsker \xc3\xa5 bevare stedet.'